EkBass/fiwiki-20250220-pages-articles huggingface dataset:
Mies parvekkeella

Mannen på balkongen (suom. Martin Beck: Mies parvekkeella ja Beck: Mies parvekkeella, televisioesityksissä käytettyjä nimiä) on ruotsalais-saksalainen yhteistuotantoelokuva vuodelta 1993, jonka on ohjannut Daniel Alfredson. Käsikirjoittajat ovat Daniel Alfredson ja Jonas Cornell. Elokuva on neljäs, jossa näyttelevät Gösta Ekman Martin Beckin roolissa ja Rolf Lassgård Gunvald Larssonin roolissa, ja sen ensi-ilta oli 26. marraskuuta 1993. ==Juoni== Sarjamurhaaja pitää Tukholmaa otteessaan. Hän hyökkää pikkutyttöjen kimppuun, raiskaa heidät ja murhaa raa'asti Tukholman puistoissa. Rikoskomisario Martin Beck ja hänen ryhmänsä tutkivat pimeässä kahta uhria ilman tietoa epäillystä. Tapauksilla on kaksi todistajaa, kolmevuotias poika, joka puhui tekijän kanssa, ja ryöstäjä joka pahoinpitelee vanhoja naisia. Ilmenee että ryöstäjä on tehnyt yhden ryöstänsä samalla hetkellä kuin raiskaaja on ollut samassa paikassa. Poliiseilla ei ole muuta tietolähdettä tyttöjen murhalle kuin vaarallinen ryöstäjä, josta ei toistaiseksi tiedetä mitään... ==Elokuvasta== Elokuva kuuluu ruotsalais-saksalaisiin yhteistuotantoihin, joiden päähenkilönä on Martin Beck poliisina. Muut elokuvat ovat Roseanna (1993), Brandbilen som försvann, Polis, polis, potatismos, Beck: Poliisimurha ja Stockholm Marathon. Monien kriitikkojen ja katsojien mielestä on Mannen på balkongen on Gösta Ekmanin ehdottomasti paras roolisuoritus Martin Beckinä. Elokuva sai Guldbagge-palkinnon parhaasta käsikirjoituksesta (Jonas Cornell ja Daniel Alfredson) Guldbaggegaalassa 1994. Gösta Ekman oli myös ehdokkaana parhaaksi miesnäyttelijäksi roolistaan Martin Beckinä, ja elokuva oli ehdokkaana parhaaksi elokuvaksi (Hans Lönnerheden) ja parhaasta kuvauksesta (Peter Mokrosinski). Monet katsojat ja kriitikot ovat myös sitä mieltä että Mannen på balkongen on paras elokuva Ekmanin Beck-elokuvista. ==Mannen på balkongen DVD:llä== Svensk filmindustri päätti vuonna 2005 julkaista dvd:nä kaikki Beck- elokuvat joissa Gösta Ekman näyttelee Martin Beckiä Beck-boxina nimellä "BECK x 6" entistettyinä versioina: Roseanna, Brandbilen som försvann, Polis, polis, potatismos, Mannen på balkongen, Beck: Poliisimurha, Stockholm Marathon. Boksi julkaistiin 2005, mutta sen jälkeen ne on julkaistu myös erillisinä. ==Näyttelijä== Luokka:Vuoden 1993 ruotsalaiset elokuvat Luokka:Ruotsalaiset rikoselokuvat
RN Re Umberto

RN Re Umberto () oli Italian kuninkaallisen laivaston vuonna 1888 vesillelaskettu Re Umberto -luokan predreadnought-taistelulaiva. == Valmistus == Alus tilattiin Regio Cantiere di Castellammare di Stabialta Castellammare di Stabiasta, missä köli laskettiin 10. heinäkuuta 1884. Alus laskettiin vesille 17. lokakuuta 1888 ja otettiin palvelukseen 16. helmikuuta 1893.Gardiner, Robert s. 342 == Palvelus == Alus poistettiin alusluettelosta vuonna 1920. ==Lähteet== * * === Viitteet === Luokka:Re Umberto -luokan taistelulaivat Luokka:Italialaiset ensimmäisen maailmansodan taistelulaivat Luokka:Regio Cantiere di Castellammare di Stabia
Vastatapahtuma

Vastatapahtuma eli komplementtitapahtuma () tai joskus vain vastatapaus on yksi toden­näköisyys­laskennassa perus­käsitteistä. Annetun ­tapahtuman vasta­tapahtumalla tarkoitetaan tilannetta, jossa kyseinen tapahtuma ei toteudu. Jos jonkin tapahtuma todennäköisyys on A, sen vasta­tapahtuman toden­näköisyys on 1 – A. == Joukko-opillinen määritelmä == Jokainen kysymykseen tuleva tapahtuma, jolle toden­näköisyys voidaan määrittää, koostuu tietystä joukosta satunnaisilmiön alkeis­tapauksia, ja vastatapahtuma muodostuu satunnaisilmiön perusjoukon kaikista muista alkeistapauksista. Tapahtuman A vastatapahtumaa merkitään yleensä \bar A , A', A^c tai C^A . Vastatapahtuma voidaan merkitä joukko-opin käsittein \bar A = \Omega \setminus A. Määritelmä tekee tapahtumasta ja vastatapahtumasta erilliset tapahtumat. === Esimerkkejä === Tapahtuman alkeistapauksia voidaan kohdella joukon alkioina. Joukot, jotka jakavat perusjoukon kahteen osaan, ovat toisilleen komplementit joukot. Joukon Akomplementtijoukko A^c määritellään A^c:=\\{\omega \in \Omega;\omega otin A\\}. Jos tapahtuma on tyhjä joukko, on sen vastatapahtuma perusjoukko, ja päinvastoin: \Omega ^c=\empty ja vastaavasti \empty ^c =\Omega. Nopanheitossa tapahtuman "vähintään nelonen" vastatapahtuma olisi "korkeintaan kolmonen" eli \\{1,2,3\\}. Tapahtuma ja vastatapahtuma muodostavatkin yhdessä perusjoukon: \\{1,2,3\\} \cup \\{4,5,6\\} = \\{1,2,3,4,5,6\\} luonnollisella tavalla. == Komplementtisääntö == Todennäköisyys, että alkeistapaus \omega kuuluu perusjoukkoon \Omega on yksi. Samasta syystä voidaan sanoa, että alkeistapaus kuuluu varmuudella aina tapahtumaan tai vastatapahtumaan, sillä perusjoukko muodostuu niistä. Silloin on :P(A \text{ tai } \bar A)=P(A \cup \bar A)=P(A)+P(\bar A)=1. Silloin vastatapahtuman \bar A todennäköisyys on :P(\bar A)=1-P(A). (komplementtisääntö) == Lähteet == Luokka:Todennäköisyyslaskenta
Packard Twelve

Packard Twelve on vuosina 1932–1939 valmistettu 12-sylinterinen loistoauto. Ensimmäisenä valmistusvuonna 1932 mallinimi oli Twin Six, joka pian muutettiin pian Twelveksi V12-moottorin mukaan. Packard Twelve-mallia valmistettiin yhteensä 5811 kappaletta kaikki korimallit yhteenlaskien. 360px|right|thumb|Packard Twelve vm 1937 Twelven korimalleja oli paljon, ja Packardin autotehtaan lisäksi eri koritehtaat valmistivat erikoiskoreja asiakkaan tilauksen mukaisesti. Erikoiskorien kysyntä kuitenkin väheni 1930-luvun edetessä.Mobilisti 3/1996, sivut 8–12 Jarruina ovat kaikissa pyörissä rumpujarrut. Jarrutehostin on vakiovaruste. Vuonna 1937 Twelven mekaaniset jarrut vaihtuivat nestetoimisiksi. Edessä on erillisjousitus ja takana jäykkä akseli pitkittäisin lehtijousin. Auto painaa yli 2000 kiloa. Painonsa ja kokonsa vuoksi Twelve ei ole kaupunkiajossa parhaimmillaan, mutta maantieajossa Twelve on hyvä ajettava voimakkaan moottorinsa vuoksi. Huippunopeus vaihtelee vuosimallista ja moottorista riippuen 85–100 mph eli 137–161 km/t. Twelven 7,3 litran moottori on 12-sylinterinen V-moottori sivuventtiilein. Suurin teho on 119 kW eli 160 anglosaksista hevosvoimaa. Moottorin koko kasvoi vuonna 1935 473 kuutiotuumaan eli 7,75 litraan ja suurin teho 130,5 kilowattiin (175 hv) kierrosluvulla 3 200 r/min. Vaihteita on kolme, joista 2 ja 3 ovat synkronoituja. Ykkönen on synkronoimaton. == Lähteet == == Aiheesta muualla == Luokka:1930-luvun autot
RN Sicilia (1891)

RN Sicilia () oli Italian kuninkaallisen laivaston vuonna 1891 vesillelaskettu Re Umberto -luokan pre-dreadnought-taistelulaiva. == Valmistus == Alus tilattiin Venetsian laivastontelakalta, missä köli laskettiin 3. marraskuuta 1884. Alus laskettiin vesille 6. heinäkuuta 1891 ja liitettiin laivastoon 4. toukokuuta 1895.Gardiner, Robert s. 342 == Palvelus == Alus poistettiin alusluettelosta vuonna 1923. ==Lähteet== * * === Viitteet === Luokka:Re Umberto -luokan taistelulaivat Luokka:Italialaiset ensimmäisen maailmansodan taistelulaivat
Master of Wine

Master of Wine on englantilaisen Masters of Wine -instituutin myöntämä viinialan tutkinto. Se myönnetään henkilölle, joka on kokeen perusteella osoittanut syvällistä tuntemusta kaikesta viiniin liittyvästä sekä kykyä viestiä selkeästi. Vuosien 1953 ja 2015 välillä tutkinto on myönnetty yli 370 henkilölle 24 eri maasta. Suurin osa Master of Wineistä on ollut miehiä, mutta vuonna 2014 valituista suurin osa oli naisia. Nuorin on ollut 25-vuotias. Suomalaisia tutkinnon suorittaneita ovat: * Essi Avellan (2006) * Tuomas Meriluoto (2009) * Taina Vilkuna (2015) * Heidi Mäkinen (2019) * Pasi Ketolainen (2020) Master of Wine -kokeeseen kuuluu teoriakoe, käytännön koe sekä tutkielma. Käytännön koe koostuu viininmaistelusta sokkona. Teoriakokeessa kysytään viinin tuotannosta ja käsittelystä, viinitaloudesta sekä nykyaikaan liittyvistä asioista. Tutkielma on kymmenen tuhannen sanan raportti, joka perustuu omaan tutkimukseen. Kokeen arvostelee paneeli, johon kuuluu muita Master of Wineja sekä viinikauppiaita. Kokelaan täytyy myös sitoutua instituutin ohjesääntöön. ==Lähteet== == Aiheesta muualla == * Luokka:Enologia Luokka:Tutkinnot
Vihaan kyllästynyt

”Vihaan kyllästynyt” on Haloo Helsinki! -yhtyeen kappale yhtyeen viidenneltä albumilta Kiitos ei ole kirosana. Kappale julkaistiin albumin toisena singlenä. 3. lokakuuta 2014 albumin julkistamisen yhteydessä. Kappaleen on säveltänyt yhtyeen kitaristi Leo Hakanen ja sen on sanoittanut solisti Elli. Kappaleen musiikkivideo julkaistiin 2. lokakuuta 2014 yhtyeen Vevo-kanavalla YouTubessa. Sami Joensuun ohjaama video on kuvattu Bulgariassa Buzludža- monumentin ympäristössä. Kuvaustiimi sai rakennukseen poikkeuksellisen kuvausluvan, sillä rakennus on sortumavaarassa. == Kappaleet == ;Promosingle # == Listasijoitukset == Lista Paras sijoitus Suomen virallinen singlelista 10 Suomen virallinen latauslista 17 Radiolista 1 == Lähteet == Luokka:Vuoden 2014 kappaleet Luokka:Haloo Helsinki! -yhtyeen kappaleet Luokka:Rauli Eskolinin tuottamat kappaleet
Sega Mega Drive Ultimate Collection

Sega Mega Drive Ultimate Collection (joillain markkina-alueilla Sonic’s Ultimate Genesis Collection) on PlayStation 3:lle ja Xbox 360:lle vuonna 2009 julkaistu videopelikokoelma. Se sisältää 49 aiemmin pääasiassa Sega Mega Drive -konsolille julkaistua peliä 720p-teräväpiirtoversioina, muun muassa Sonic the Hedgehog -sarjan. ==Pelit== *Alex Kidd in the Enchanted Castle *Alien Storm *Altered Beast *Beyond Oasis *Bonanza Bros. *Columns *Comix Zone *Decap Attack *Dr. Robotnik’s Mean Bean Machine *Dynamite Headdy *Ecco the Dolphin *Ecco: The Tides of Time *ESWAT: City Under Siege *Fatal Labyrinth *Flicky *Gain Ground *Golden Axe *Golden Axe II *Golden Axe III *Kid Chameleon *Phantasy Star II *Phantasy Star III: Generations of Doom *Phantasy Star IV: The End of the Millennium *Ristar *Shining Force: The Legacy of Great Intention *Shining Force II: The Ancient Seal *Shining in the Darkness *Shinobi III: Return of the Ninja Master *Sonic & Knuckles *Sonic 3D: Flickies’ Island *Sonic the Hedgehog *Sonic the Hedgehog 2 *Sonic the Hedgehog 3 *Sonic the Hedgehog Spinball *Streets of Rage *Streets of Rage 2 *Streets of Rage 3 *Super Thunder Blade *Vectorman *Vectorman 2 ===Avattavat pelit=== *Alien Syndrome (kolikkopeli) *Altered Beast (kolikkopeli) *Congo Bongo (kolikkopeli) *Fantasy Zone (kolikkopeli) *Golden Axe Warrior (Sega Master System) *Phantasy Star (Sega Master System) *Shinobi (kolikkopeli) *Space Harrier (kolikkopeli) *Zaxxon (kolikkopeli) == Aiheesta muualla == * Sega Mega Drive Ultimate Collection PlayStation-sivustolla Luokka:Sonic the Hedgehog -pelit Luokka:PlayStation 3 -pelit Luokka:Xbox 360 -pelit Luokka:Vuoden 2009 videopelit
Erilliset tapahtumat

Erilliset tapahtumat eli toisensa poissulkevat tapahtumat on todennäköisyyslaskennan peruskäsite. Kukin tarkasteltava tapahtuma muodostuu satunnaisilmiön alkeistapauksista \omega, joita voi olla vain satunnaisilmiön perusjoukkoon \Omega kuuluvat alkeistapaukset. Alkeistapauksella \omega \in \Omega on kolme vaihtoehtoa: se kuuluu tapahtumaan A \subseteq \Omega tai tapahtumaan B \subseteq \Omega tai ei kumpaakaan \Omega \setminus (A \cup B). Jos alkeistapaus \omega kuuluu sekä tapahtumaan A että B, eivät tapahtumat ole erilliset niiden yhteisen alkeistapauksen vuoksi. Ellei tapahtumilla ole yhtään yhteistä alkeistapausta, ovat ne erilliset tapahtumat. == Yhteenlaskusäännöt == === Kaksi tapahtumaa === Mikäli tapahtumat A ja B ovat erilliset, saadaan todennäköisyys sille, että alkeistapaus kuuluu yhdistettyyn tapahtumaan :P(A \text{ tai }B)=P(A \cup B)=P(A)+P(B). (erillisten tapahtumien yhteenlaskusääntö) Jos tapahtumat eivät ole täysin erilliset, tulee vastaava todennäköisyys laskea :P(A \text{ tai }B)=P(A \cup B)=P(A)+P(B) - P(A \cap B), (yleinen yhteenlaskusääntö) missä erotuksessa on huomioitu yhteiset alkeistapaukset P(A \cap B) vähentämällä ne kertaalleen pois. Muuten ne olisi huomioitu kummankin tapahtuman todennäköisyydessä kaksi kertaa. Eksklusiivinen tai eroaa inklusiivisesta taista, joka käsiteltiin juuri edellä, siinä, että nyt tai tarkoittaa vain jompaakumpaa tapahtumaa. Yhdistetty tapahtuma ei silloin sisällä alkeistapauksia, jotka kuuluvat kumpaankin tapahtumaan. Jos tapahtumat ovat erillisiä, tulee todennäköisyys laskea erillisten tapahtumien yhteenlaskusäännöllä, mutta jos ne eivät ole erilliset, lasketaan todennäköisyys :P(A \text{ tai }B)=P(A \cup B)=P(A)+P(B) - 2P(A \cap B). Erotuksessa poistetaan yhteiset alkeistapaukset kahdesti, mikä varmistaa niiden puuttumisen yhdistetystä todennäköisyydestä. === Useita tapahtumia === Kun tarkastelussa on useita tapahtumia A_1, A_2, \ldots, A_n, on erillisyyskysymys mutkikkaampi. Niiden tapahtumien kesken, jotka ovat erillisiä keskenään, lasketaan todennäköisyys :P(\bigcup_{i=1}^n A_i)=P(A_1)+P(A_2)+ \ldots +P(A_n). Niiden tapahtumien kesken, jotka eivät ole erillisiä keskenään, lasketaan todennäköisyys yleisen unionin avulla :P(\bigcup_{i=1}^n A_i)=\sum_{i=1}^n P(A_i)-\sum_{i=1}^{n-1} \sum_{j=i+1}^n P(A_i \cap A_j). == Katso myös == * Vastatapahtuma ja tapahtuma ovat aina erilliset tapahtumat == Lähteet == Luokka:Todennäköisyyslaskenta
RNK Split

Radnički Nogometni Klub Split on jalkapalloseura Splitin kaupungista. Seura pelaa Kroatian korkeimmalla sarjatasolla 1. HNL:ssä. Seura pelaa kotiottelunsa Stadion Park Mladežilla. Seura on voittanut maansa toiseksi korkeimman sarjatason 2. HNL:n kolmesti 1997, 1998 ja 2010. ==Kokoonpano== Tilanne 29. heinäkuuta 2015 ==Lähteet== Luokka:Kroatialaiset jalkapalloseurat Luokka:Splitin urheilu Luokka:Vuonna 1912 perustetut urheiluseurat
Helenelunds IK

Helenelunds IK on tukholmalainen jääpallojoukkue, joka pelasi kaudella 2015–2016 Allsvenskanissa sen pohjoislohkossa. == Historia == Helenelunds IK perustettiin vuonna 1928 alun perin IK Stjärnan -nimellä, mutta seura vaihtoi nimekseen Helenelunds IK vuonna 1929. Seuran toiminta-alue on Tukholman pohjoispuolinen Sollentunan alue. Seuran lajeja ovat olleet yleisurheilu, nyrkkeily, jääpallo, jalkapallo ja hiihto. Myöhemmin myös jääkiekko ja pöytätennis. 1990-luvulla lajeihin tuli vielä salibandy. Nykyään seura on keskittynyt jääpalloon. Seura jakautui 1990-luvulla Helenelunds IK Footboll- ja Helenelunds IK Bandy -seuroiksi. Helenelunds IK Football yhdistyi edelleen IFK Sollentunan kanssa vuonna 2008 ja muodosti Sollentuna Fotboll IF:n ja jatkofuusioiden myötä Sollentuna FK:ksi. Helenelunds IK pelasi ensimmäisen kerran toiseksi korkeinta sarjaa kaudella 1976–1977, joka silloin oli Bandytvåan-nimellä. Seura pelasi 1980-luvulla kolmanneksi korkeinta eli Divisioona 2:ta ja toiseksi korkeinta eli Divisioona 1:tä. Seura karsi ylempään sarjaan eli silloiseen Allsvenskaniin kausina 1979–1980, 1980–1981, 1985–1986, 1991–1992 sekä jokainen kausi kaudesta 1997–1998 alkaen kaudelle 2003–2004. ==Seura 2000-luvulla== Ennen kautta 2002 Helenelunds IK yhdistyi tukholmalaisen AIK Bandyn kanssa ja pelasi HIK/AIK-nimellä toiseksi korkeinta sarjaa eli Divisioona 1:tä. Yhdistyminen ei onnistunut, ja niinpä Helenelunds IK jatkoi pelaamista 2. Divisioonassa kaudella 2003–2004. Kaudella 2007–2008 seura pelasi jälleen toiseksi korkeinta sarjaa eli nykyistä Allsvenskania. Seura pysyi sarjassa, mutta seuraavana kautena seura putosi Allsvenskanista. Seuraavan kerran Helenelunds IK nousi Allsvenskaniin kaudeksi 2015–2016. == Aiheesta muualla == * Joukkueen virallinen sivu == Lähteet == Luokka:Ruotsalaiset jääpalloseurat Luokka:Sollentunan kunta Luokka:Vuonna 1928 perustetut urheiluseurat
NK Slaven Belupo

Nogometni klub Slaven Belupo tai NK Slaven Koprivnica, monesti lyhyesti Slaven on jalkapalloseura Koprivnican kaupungista Pohjois-Kroatiasta. Seura pelaa kaudella 2021-2022 Kroatian korkeimmalla sarjatasolla 1. HNL:ssä. Seuran kotistadion on Gradski stadion. == Lähteet == Luokka:Kroatialaiset jalkapalloseurat Luokka:Vuonna 1912 perustetut urheiluseurat
Keskuskeittiötalo

Keskuskeittiötalo on nimitys asuinkerrostalolle, jossa on keskuskeittiö. Keskuskeittiötaloja rakennettiin useissa Euroopan maissa 1900–1930-luvuilla. Talojen ensimmäisessä kerroksessa tai kellarissa oli keittiö, jossa palkattu henkilökunta valmisti ruoan niille talon asukkaille, jotka halusivat sitä tilata. Ruoka toimitettiin perille ruokahissillä. Sillä myös palautettiin käytetyt astiat keittiöön. Asunnoissa ei välttämättä ollut omia keittiöitä lainkaan, tai niissä saattoi olla vain pieni keittokomero. Keskuskeittiön yhteydessä oli usein myös ruokasali, jossa ulkopuolisetkin saattoivat käydä syömässä. == Kansainvälinen ilmiö == Keskuskeittiötaloja rakennettiin 1900-luvun alkukymmeninä ainakin Tanskaan, Ruotsiin, Saksaan, Itävaltaan, Sveitsiin, Isoon-Britanniaan ja Suomeen. Ensimmäinen valmistui Kööpenhaminaan vuosina 1903–1905. Suomen ensimmäinen keskuskeittiötalo, Asunto-osakeyhtiö Päivölä Turussa, valmistui vuonna 1910. Kaikkiaan Suomeen rakennettiin vähintään kolmisenkymmentä keskuskeittiötaloa, valtaosa niistä Helsinkiin ja lukuisia Turkuun. Helsingissä keskuskeittiötalot sijoittuivat uudelle Töölön alueelle, Turussa pääosin Puolalanmäelle.Nevalainen 2012, 87 Tampereen ainoa keskuskeittiötalo valmistui 1923, talon suunnittelivat arkkitehdit Bertel Strömmer ja Vilho Kolho.Arvotalon harvinainen historia, Aamulehti 7.8.2023 (Tilaajille) == Keskiluokan ja porvariston moderni koti == Keskuskeittiötalot olivat käytännössä erityisesti ylemmän luokan sekä porvariston ja keskiluokan koteja. Yksi niiden usein mainittu asukasryhmä olivat työssä käyvät, koulutetut naiset. Esimerkiksi virkamiesperheille talot tarjosivat modernin vaihtoehdon kaupunkiasumiseen tilanteessa, jossa perheellä ei välttämättä enää ollut varaa palkata palvelijoita ja pitää asunnossaan palvelijanhuonetta. Keskuskeittiön avulla ajateltiin voitavan pitää yllä porvarillista elämäntapaa pienemmillä kuluilla.Nevalainen 2012, 46-54 == Keskuskeittiöiden loppu == Keskuskeittiötalojen kukoistuskautta Suomessa oli maailmansotien välinen aika. Suuri osa taloista luopui keskuskeittiöstä toisen maailmansodan aikaan, osa jo muutaman vuoden kokeilun jälkeen. Suomen ylivoimaisesti pisimpään toiminut kerrostalon keskuskeittiö lopetti toimintansa Turussa vuonna 2010. Nevalainen 2012, 5, 165-166 == Ennen ja jälkeen == Keskuskeittiötalon edeltäjinä voi pitää asuntohotelleja, joita rakennettiin Yhdysvalloissa, etenkin New Yorkissa, 1890-luvulla. Niiden pidemmälle viety seuraaja puolestaan olivat kollektiivitalot, joissa asukkaat jakoivat keskenään muitakin tiloja ja palveluja kuin ruoan valmistukseen liittyvät. Talosta saattoi löytyä mm. lastentarha, siivooja, pesula ja ravintola. Kollektiivitaloajattelu kukoisti erityisesti Ruotsissa 1930-luvulla. == Lähteet == Luokka:Asuinrakennukset
Kevätkaunolakki

Kevätkaunolakki (Calocybe gambosa) on kermanvalkea, vanhemmiten kellanruskean sävyinen sieni, joka on luettu ennen valmuskoihin. Itiöemä on syötävä ja esiintyy keväällä Etelä-Suomessa. == Lähteet == Luokka:Lyophyllaceae
Ramat Gan

Ramat Gan () on kaupunki Israelissa Tel Avivin hallintoalueella. Kaupunki on perustettu vuonna 1921 ja vuoden 2017 lopussa sen asukasluku oli 156 277\. Ramat Ganissa sijaitsee muun muassa Israelin suurin timanttipörssi, siihen liittyvä Bursan liikekeskus ja Ramat Gan Stadion. Kaupunki on tunnettu myös puistoistaan. ==Historia== Ramat Ganin ensimmäiset asukkaat olivat 20 Itä- Euroopasta saapunutta juutalaista siirtolaista. Vuonna 1914 he olivat perustaneet Ir-Gannim eli "puutarhakaupunki"-nimisen ryhmän. Heidän alkuperäisenä tarkoituksenaan oli perustaa maaseutuidyllinen siirtokunta, jossa tarjolla olisi kuitenkin kaupunkimaiset palvelut. Esimerkiksi tehtaiden perustaminen olisi siirtokunnassa kiellettyä. Ramat Gan perustettiin vuonna 1921 ja seuraavan vuoden puolella sen asukasluku oli 140. 1930-luvulla teollisuuslaitokset löysivät tiensä Ramat Ganiin. Maa oli paikalla Tel Avivin keskustaa halvempaa ja se houkutteli näin tehdaslaitosten perustajia. Myös kaupungin väkiluku kasvoi nopeasti. Vuonna 1948 Ramat Ganin asukasluku oli jo 19 000 ja vuonna 1963 jo 95 800. Hallinnollisesti Ramat Ganista tehtiin kaupunki vuonna 1950. Nopean kasvun ohella pyrittiin ylläpitämään myös alkuperäistä suunnitelmaa puutarhamaisesta kaupungista. Teiden varsille istutettiin puurivejä ja alueen kukkuloille perustettiin julkisia puutarhoja. ==Talous== Ramat Gan sijaitsee Israelin suurimmalla metropolialueella ja se on yksi maan teollisuuden keskuksista. Paikallisiin teollisuuden aloihin kuuluvat esimerkiksi tekstiili-, metalli-, elintarvike- ja puuteollisuus. Ramat Ganissa sijaitsee myös Israelin suurin timanttipörssi, johon liittyvä liikekeskus Bursa työllistää yhteensä noin 50 000 henkilöä. Kaupunki tunnetaan yhä puistoistaan ja Ramat Ganin kansallispuistossa vierailee vuosittain miljoonia kävijöitä. Kaupungissa sijaitsee myös Israelin suurimpiin lukeutuva 60 000 paikkainen Ramat Gan Stadion. ==Väestö== Ramat Ganin asukasluku vuoden 2017 lopussa oli 156 277. Asukkaisiin kuuluu niin maahanmuuttajia, kuin Israelissa syntyneitäkin. ==Lähteet== == Aiheesta muualla == Luokka:Israelin kaupungit
Jättivalmuska

Jättivalmuska (Tricholoma colossus) on hyvin iso ja Suomessa harvinainen mäntymetsien sieni. == Lähteet == Luokka:Valmuskat
Pisamamalikka

Pisamamalikka (Paralepista gilva, syn. Lepista gilva) on ruskomalikkaa muistuttava sienilaji, mutta lakki on vaalean kellanruskehtava ja sen pinnassa pyöreitä, pisamamaisia täpliä. Se on maultaan mieto, tuoksultaan aromaattinen. Sen kasvupaikkoja ovat metsät ja kulttuuriympäristöt kuten kompostit ja lehtikarike. == Lähteet == == Aiheesta muualla == * Laji.fi: Pisamamalikka – Paralepista gilva * Luontonetti: Sieniä Suomessa ja Ruotsissa: Malikat, rusomalikat Luokka:Paralepistaceae Luokka:Helttasienet
Kevätmalikka

Kevätmalikka (Rhizocybe vermicularis, syn. Clitocybe vermicularis) on pälvimalikkalaji. Se on aikainen kevätsieni, joka muistuttaa hieman harmomalikkaa. == Lähteet == == Aiheesta muualla == * Laji.fi: Kevätmalikka (Clitocybe vermicularis) Luokka:Lyophyllaceae
Antoine de la Mothe Cadillac

thumb|Antoine de la Mothe Cadillac Antoine Laumet de la Mothe Cadillac (tai Lamothe-Cadillac, alun perin Antoine Laumet, 1658 Saint-Nicolas-de-la-Grave, Tarn-et-Garonne, Ranska –1730 Castelsarrasin, Tarn-et-Garonne, Ranska) oli ranskalainen sotilas, tutkimusmatkailija ja liikemies Pohjois-Amerikan Uudessa Ranskassa. Hän perusti nykyisen Michiganin alueella sijainneen Pontchartrainin linnoituksen yhteyteen siirtokunnan nimeltä Ville d’Etroit, josta alkoi kehittyä nykyinen Detroitin kaupunki. Cadillac lähti sotilaana Ranskasta Amerikkaan 1683 ja eteni siellä Mackinacin vartioaseman päälliköksi 1694. Laajentaakseen ranskalaisten turkiskauppaa Pohjois-Amerikkaan hän hankki itselleen laajan maa-alueen uuden siirtokunnan perustamiseksi sadankunnan muun ranskalaissiirtolaisen kanssa. Myöhemmin Cadillac toimi Louisianan kuvernöörinä. Kun hän palasi takaisin Ranskaan, hänestä tuli Castelsarrasinin kuvernööri. Antoine de la Mothe Cadillacin mukaan on nimetty General Motorsin loistoautomerkki Cadillac. Automerkin tunnuskuvio on muokattu Cadillacin nelikenttäisestä sukuvaakunasta. ==Lähteet== Luokka:Vuonna 1658 syntyneet Luokka:Vuonna 1730 kuolleet Luokka:Ranskalaiset sotilaat Luokka:Ranskalaiset tutkimusmatkailijat Luokka:Yhdysvaltain historia
Rantusiipikorri

Rantusiipikorri (Brachyptera risi) on rantusiipikorrien heimoon kuuluva laji. Sillä on pitkät ja suhteellisen paksut tuntosarvet ja perälisäkkeet. Väritys vaihtelee ruskeasta mustanruskeaan. Vatsapuolella takapuolella on levymäinen pala. Jos toukkia häiritään, ne kiertyvät sykkyrään. Aikuisvaihetta esiintyy lentämässä maaliskuulta syyskuulle. Rantusiipikorria esiintyy Inarin Lapissa voimakkaasti virtaavien purojen ja jokien varsilla. == Lähteet == Luokka:Koskikorennot
Cry Me a River

Cry Me a River on yhdysvaltalaisen Arthur Hamiltonin vuonna 1953 säveltämä ja sanoittama blues-balladi. Hamilton sävelsi sen jazzlauluja Ella Fitzgeraldia varten 1920-luvulle sijoittuvaan elokuvaan "Pete Kelly's Blues". Kappale kuitenkin jäi pois elokuvasta ja sen levytti ensi kerran näyttelijä-laulaja Julie London vuonna 1955.Julie London, Cry Me a River. Discogs. Viitattu 30.7.2015. Fitzgerald ehti levyttää kappaleen vasta useita vuosia myöhemmin, ja se ilmestyi vuonna 1961 levyllä "Clap Hands, here comes Charlie". Kappaleesta on sittemmin muodostunut blues-standardi. Levytysten kokonaismäärä on varovaistenkin arvioiden mukaan vähintään satoja. Suomenkieliset sanat kappaleeseen teki Saukki. Lauluyhtye Harmony Sistersistä tunnettu Maire Ojonen levytti sen suomenkielisellä "Joet tulvimaan itke" -nimellä jo vuonna 1956. Hänen jälkeensä sen ovat levyttäneet mm. Carola sekä vuonna 2003 Anna Eriksson. ==Lähteet== Luokka:Vuoden 1953 kappaleet Luokka:Yhdysvaltalaiset blueskappaleet Luokka:Jazzkappaleet
Lento (romaani)

Lento on Jarkko Tontin vuonna 2013 ilmestynyt romaani. == Juoni == Tähtitieteilijä Tiitus Toiviainen on matkalla kansainväliseen hätäkokoukseen Tokioon: asteroidi 433 Eros on ajautunut törmäyskurssille Maapallon kanssa. Tiitus näkee itsensä avainasemassa katastrofin viime hetken torjunnassa, mutta onnettomien sattumien seurauksena hän juuttuu lentokentälle Moskovaan, ja maailmanlaajuisessa julkisuudessa pääsevätkin paistattelemaan hänen kollegansa. Vai onko sittenkään kyse sattumasta? Samalle lennolle on sattunut muitakin ihmisiä, joilla on suuria suunnitelmia ja mahtipontisia tavoitteita. Tiitus on vienosti ylpeä naistenmiehen taipumuksistaan, vaikka ne uhkaavat tuhota hänen avioliittonsa. == Vastaanotto == Mervi Kantokorpi kiitti Helsingin Sanomien arviossaan teosta mainiosta allegoriasta Maata kohti uhkaavasti kiitävästä 433 Eros -nimisestä asteroidista ja Tiituksen vilkkaasta halusta. Keskisuomalaiseen teoksen arvioineen Risto Löfin mukaan ”Erotomaani Tiitus on Eros-asteroidin asiantuntija. Eros, joka merkitsee kreikkalaisessa mytologiassa rakkauden jumalaa, lähestyy maata samalla, kun Tiitus kulkee kohti oman elämänsä suurta ratkaisua.” == Lähteet == == Aiheesta muualla == * Teoksesta kirjailijan sivuilla. * Jani Saxell: Ihmisten ja taivaankappaleiden etäisyydet. Kiiltomato 6.11.2013. Luokka:Suomalaiset romaanit Luokka:Vuoden 2013 kirjat Luokka:Suomalaiset tieteisromaanit
Windows Server 2016

Windows Server 2016 on Microsoftin palvelinkäyttöjärjestelmä, joka on osa Windows NT -käyttöjärjestelmäperhettä ja jota on kehitetty samanaikaisesti Windows 10:n kanssa. Ensimmäinen varhainen esijulkaisuversio (Technical Preview) tuli saataville 1. lokakuuta 2014 yhdessä System Centerin ensimmäisen esijulkaisuversion kanssa. https://web.archive.org/web/20160927211920/https://blogs.technet.microsoft.com/hybridcloud/2014/10/01/announcing- availability-of-windows-server-technical-preview-and-system-center-technical- preview/ Windows Server 2016 julkaistiin 26. syyskuuta 2016 Microsoftin Ignite-konferenssissa. https://web.archive.org/web/20161019144226/https://blogs.technet.microsoft.com/hybridcloud/2016/09/26/announcing- the-launch-of-windows-server-2016/ Windows Server 2016 tuli yleisesti saataville 12. lokakuuta 2016. http://www.zdnet.com/article/microsofts- windows-server-2016-hits-general-availability/ == Lähteet == Luokka:Windows- versiot Luokka:Vuoden 2016 ohjelmistot
Fumaraasi

Fumaraasi eli fumaraattihydrataasi on entsyymi, joka katalysoi fumaarihapon reversiibeliä hydratoitumista omenahapoksi. Entsyymi on osa sitruunahappokiertoa ja sitä esiintyy kaikissa eliöissä. Fumaraasin EC-numero on EC 4.2.1.2. ==Rakenne ja toiminta== Fumaraasista on kolme isoentsyymiä, jotka voidaan jakaa kolmeen luokkaan ja esimerkiksi Escherichia coli -bakteerissa esiintyy kaikkia näihin kolmeen luokkaan kuuluvia fumaraaseja. Luokkaan I kuuluvat fumaraasit esiintyvät eräissä bakteereissa kuten Escherichia coli -bakteerissa ja ovat rakenteeltaan dimereejä. Ne ovat rauta- rikkiproteiineja ja herkkiä inaktivoitumaan lämmön vaikutuksesta. Luokkaan II kuuluvat fumaraasit esiintyvät bakteerien lisäksi myös aitotumaisissa eliöissä kuten eläimissä ja kasveissa. Ne ovat rakenteeltaan tetrameerejä. Esimerkiksi ihmisen fumaraasi koostuu 1 784:stä aminohaposta ja sen molekyylimassa on 194 kDa. Luokan II fumaraasit eivät tarvitse rautaa toimiakseen. Usein, kun puhutaan fumaraasista, tarkoitetaan nimenomaan luokkaan II kuuluvia fumaraaseja. Luokan III entsyymejä esiintyy bakteereissa. Fumaraasin katalysoiman reaktion reaktiomekanismi on suhteellisen huonosti tunnettu. Erityisesti ongelmallinen on fumaarihapon muodostuminen omenahaposta, jossa täytyy eliminoitua protoni, jonka pKA arvo on hyvin korkea, yli 30. Luokan II fumaraasit selviävät tästä ilman koentsyymejä. Sitruunahappokierrossa fumaarihaposta muodostuu omenahappoa. Mekanismin oletetaan olevan seuraavanlainen. Ensimmäisessä vaiheessa fumaraasin aktiivisen keskuksen emäksinen aminohappo ottaa vastaan protonin vesimolekyyliltä, josta muodostuu nukleofiilisempi hydroksidi-ioni. Hydroksidi-ioni reagoi nukleofiilisella additiolla fumaarihapon kaksoissidoksen hiiliatomiin, jolloin muodostuu välituotteena karbanioni. Tätä karbanionia stabiloi viereinen karbonyyliryhmä. Seuraavassa vaiheessa fumaraasientsyymin hapan aminohappo luovuttaa karbanionille protonin. Protoninluovutus tapahtuu stereoselektiivisesti antiadditiolla ja tuotteena muodostuu ainoastaan omenahapon S- eli L-enantiomeeria. : Fumaraasin puutos on harvinainen periytyvä sairaus, joka johtaa fumaarihapon kertymiseen elimistöön. Sairauden oireita ovat pienipäisyys, kuulon ja näön heikko kehittyminen, hengitysvaikeudet ja lihasheikkous. Fumaraasin puutosta sairastavat menehtyvät tyypillisesti pian varhaisen lapsuusiän jälkeen. ==Fumaraasin käyttö== Fumaraasia voidaan käyttää valmistettaessa bioteknisesti fumaarihaposta S-omenahappoa. Tähän tarkoitukseen käytetään tyypillisimmin Brevibacterium ammoniagenes -bakteerista eritettyä fumaraasia. Fumaraasi on substraattiselektiivisyydeltään melko kapea, mutta hyväksyy eräät fumaarihapon johdannaiset kuten kloorifumaarihapon, josta muodostunutta treo- klooriomenahappoa on käytetty eräiden luonnonaineiden synteeseissä.Horst Werner Doelle, Armin Fiechter, Stephan Lütz, Günther Schlegel, Sakayu Shimizu, Kerstin Würges & Hideaki Yamada: Biocatalysis, 1. General, Ullmann's Encyclopedia of Industrial Chemistry, John Wiley & Sons, New York, 2009. Viitattu 30.7.2015 ==Lähteet== Luokka:Lyaasit
Joanna Fiodorow

Joanna Fiodorow (s. 4. maaliskuuta 1989 Augustów) on puolalainen moukarinheittäjä. 168 senttimetriä pitkä ja 77 kilogrammaa painava Fiodorow edustaa AZS Poznańia.http://www.european- athletics.org/athletes/group=f/athlete=130636-fiodorow-joanna/index.html Hänen valmentajanaan toimii Czesław Cybulski.http://www.domtel- sport.pl/statystykaLA/personal.php?page=profile&nr;_zaw=8773&r;=1 Fiodorow saavutti hopeaa vuoden 2011 alle 23-vuotiaiden EM-kilpailuista Ostravasta. Vuoden 2011 MM-kilpailuissa Daegussa hän jäi karsintaan. Hän oli mukana vuoden 2012 kesäolympialaisissa Lontoossa, jossa hän sijoittui finaalin seitsemänneksi.http://www.sports-reference.com/olympics/athletes/fi/joanna- fiodorow-1.html Vuoden 2014 EM-kilpailuista Zürichistä hän saavutti pronssia tuloksella 73,67. Kesäuniversiadeissa 2015 Gwangjussa Fiodorow oli hopealla tuloksella 69,69. Pekingin MM-kilpailuissa 2015 hän karsiutui loppukilpailusta. Fiodorow sijoittui 2016 Amsterdamin EM-kilpailuissa kymmenenneksi ja Rio de Janeiron olympialaisissa yhdeksänneksi. Lontoon MM- kilpailuissa 2017 hän oli kuudes tuloksella 73,04. Hän sai saman vuoden Taipein universiadeissa pronssia tuloksella 71,33. Berliinin EM-kilpailuissa 2018 hän saavutti pronssia tuloksella 74,00. Dohan MM-kilpailuissa 2019 hän sai hopeaa omalla ennätyksellään 76,35. Vuodelle 2021 siirretyissä Tokion olympialaisissa hän sijoittui seitsemänneksi. == Ennätykset == Laji Tulos Paikka Päivä Moukarinheitto 76,35 m Doha 28. syyskuuta 2019 == Lähteet == Luokka:Puolalaiset moukarinheittäjät Luokka:Vuonna 1989 syntyneet Luokka:Elävät henkilöt
Michael Jung

Michael Jung (s. 31. heinäkuuta 1982 Bad Soden am Taunus) on saksalainen kenttäratsastaja ja olympiavoittaja. Jung on 170 senttimetriä pitkä ja painaa 68 kilogrammaa.http://www.sports-reference.com/olympics/athletes/ju/michael- jung-1.html Jung voitti vuoden 2012 kesäolympialaisista kultaa sekä henkilökohtaisesta että joukkuekilpailusta hevosellaan La Biothesque Sam. 30:ntenä syntymäpäivänään Jung teki historiaa olemalla ensimmäinen kenttäratsastaja, joka on hallitseva mestari sekä olympialaisissa, MM- kilpailuissa ja EM-kilpailuissa. Vuoden 2016 kesäolympialaisista Rio de Janeirosta Jung saavutti kultaa yksilökilpailusta ja hopeaa joukkuekilpailusta. MM-kilpailuista Jung on saavuttanut yhden yksilökullan, yhden joukkuekullan ja yhden yksilöhopean. EM-kilpailuista hänellä on kaksi yksilö- ja joukkuekultaa sekä yksi henkilökohtainen pronssi. Jungin valmentajana toimii hänen isänsä Joachim Jung.http://www.fei.org/bios/Person/10005015/Michael_JUNG/1 == Lähteet == == Aiheesta muualla == Luokka:Saksalaiset kenttäratsastajat Luokka:Saksalaiset olympiavoittajat Luokka:Vuonna 1982 syntyneet Luokka:Elävät henkilöt
Weierstrassin rengas

Matematiikassa Weierstrassin rengas, nimetty Karl Weierstrassin mukaan, on kommutatiivinen paikallinen rengas, joka lisäksi on Henselin rengas ja pseudogeometrinen ja niin, että jokaisen alkuideaalin tekijärengas on säännöllisen paikallisen renkaan äärellinen laajennus. Luokka:Kommutatiivinen algebra
Suomen Kipu

Suomen Kipu ry (aikaisemmin Kipupotilasyhdistys) on pitkäkestoisesta kivusta kärsivien, heidän läheistensä, hoitohenkilökunnan sekä kipuasioista kiinnostuneiden valtakunnallinen etu- ja yhteistyöjärjestö. Suomen Kipu on SOSTEn jäsenjärjestö. Suomen Kipu ry on toiminut vuodesta 1992. Suomen Kipu ry * kehittää ja järjestää kipukroonikoiden vertaistukitoimintaa * tiedottaa kipuun ja kivunhoitoon liittyvistä asioista * toimii kipukroonikoiden etujen valvojana * edistää kipukroonikoiden itsenäisen toiminnan sekä osallistumisen edellytyksiä == Lähteet == *Suomen Kipu ry:n kotisivut == Aiheesta muualla == * Yhdistyksen kotisivut Luokka:Suomalaiset potilas- ja vammaisjärjestöt
RN Sardegna (1890)

RN Sardegna () oli Italian kuninkaallisen laivaston vuonna 1890 vesillelaskettu Re Umberto -luokan pre-dreadnought-taistelulaiva. == Valmistus == Alus tilattiin La Spezian laivastontelakalta, missä köli laskettiin 24. lokakuuta 1885. Alus laskettiin vesille 20. syyskuuta 1890 ja liitettiin laivastoon 16. helmikuuta 1895.Gardiner, Robert s. 342 == Palvelus == Alus poistettiin alusluettelosta 4. tammikuuta 1923. ==Lähteet== * * === Viitteet === Luokka:Re Umberto -luokan taistelulaivat Luokka:Italialaiset ensimmäisen maailmansodan taistelulaivat
Nadine Broersen

Nadine Martina Broersen (s. 29. huhtikuuta 1990 Hoorn) on alankomaalainen yleisurheilun moniottelija. Broersen edustaa SPRN-seuraa.http://www.european- athletics.org/athletes/group=b/athlete=129378-broersen-nadine/index.html == Ura == Lontoon olympialaisissa 2012 Broersen oli seitsenottelussa 11:s. Göteborgin sisäratojen EM-kisoissa 2013 hän oli viisiottelussa 12:s. Samana vuonna Broersen oli Moskovan MM-kilpailuissa seitsenottelun kymmenes. Vuonna 2014 Broersen voitti kultaa Sopotin sisäratojen MM-kisoissa Hollannin ennätyspistein 4830. Samana vuonna hän saavutti hopeaa Zürichin EM-kisoissa tuloksella 6498. Heinäkuussa 2014 hän voitti moniotteluiden Euroopan Cupin Superliigassa Toruńissa seitsenottelun uudella ennätyksellään 6539. Vuonna 2015 Broersen otteli Prahan sisäratojen EM-kisoissa, mutta keskeytti kolmannen lajin jälkeen. Samana vuonna hän oli Pekingin MM-kilpailuissa neljäs. Broersen keskeytti seitsenottelun Amsterdamin EM-kilpailuissa 2016. Rio de Janeiron olympialaisissa hän sijoittui 13:nneksi. Belgradin sisäratojen EM-kilpailuissa 2017 hän oli viides, mutta keskeytti samana vuonna seitsenottelun Lontoon MM- kilpailuissa. Dohan MM-kilpailuissa 2019 hän oli seitsenottelussa kuudes ja Toruńin sisäratojen EM-kilpailuissa 2021 viisiottelussa kymmenes. Samalle vuodelle siirretyissä Tokion olympialaisissa hän keskeytti seitsenottelun. Broersen pitää hallussaan korkeushypyn Alankomaiden ennätystä niin ulko- kuin sisäradoillakin. == Ennätykset == === Ulkona === Laji Tulos Paikka Päivä 200 metrin juoksu 24,57 Götzis 31. toukokuuta 2014 800 metrin juoksu 2.11,11 Götzis 1. kesäkuuta 2014 100 metrin aitajuoksu 13,39 Götzis 31. toukokuuta 2014 Korkeushyppy 194 cm NR Zürich 14. elokuuta 2014 Pituushyppy 639 cm Breda 28. kesäkuuta 2014 Kuulantyöntö 15,14 m Leiden 17. kesäkuuta 2017 Keihäänheitto 54,97 m Götzis 27. toukokuuta 2012 Seitsenottelu 6539 Toruń 6. heinäkuuta 2014 === Sisällä === Laji Tulos Paikka Päivä 60 metrin aitajuoksu 8,31 Praha 6. maaliskuuta 2015 800 metrin juoksu 2.14,97 Sopot 7. maaliskuuta 2014 Korkeushyppy 193 cm NR Sopot 7. maaliskuuta 2014 Pituushyppy 624 cm Apeldoorn 24. tammikuuta 2015 Kuulantyöntö 14,93 m Sheffield 26. tammikuuta 2014 Viisiottelu 4830 NR Sopot 7. maaliskuuta 2014 Lähde == Lähteet == Luokka:Alankomaalaiset yleisurheilun moniottelijat Luokka:Vuonna 1990 syntyneet Luokka:Elävät henkilöt
RN Ruggiero di Lauria

RN Ruggiero di Lauria () oli Italian kuninkaallisen laivaston vuonna 1884 vesillelaskettu Ruggiero di Lauria -luokan pre-dreadnought-taistelulaiva. == Valmistus == Alus tilattiin Regio Cantiere di Castellammare di Stabialta Castellammare di Stabiasta, missä köli laskettiin 3. elokuuta 1881. Alus laskettiin vesille 9. elokuuta 1884 ja liitettiin laivastoon 1. helmikuuta 1888.Gardiner, Robert s. 342 == Palvelus == Alus poistettiin alusluettelosta 11. marraskuuta 1909. ==Lähteet== * * === Viitteet === Luokka:Ruggiero di Lauria -luokan taistelulaivat Luokka:Regio Cantiere di Castellammare di Stabia
Oleksi Toroh’ti

Oleksi Pavlovytš Toroh’ti (, s. 22. toukokuuta 1986 Zuhres, Ukrainan SNT) on ukrainalainen painonnostaja. 181 senttimetriä pitkä ja 105 kilogrammaa painava Toroh’ti edustaa Dinamo Harkovaa ja kilpailee 105-kiloisten sarjassa.http://www.sports-reference.com/olympics/athletes/to/oleksiy- torokhtiy-1.html == Ura == Toroh’ti saavutti 105-kiloisten sarjan olympiakultaa vuoden 2012 kesäolympialaisista Lontoosta. Hän kuitenkin menetti olympiakultansa vuonna 2019, kun hänen Lontoossa antamansa dopingnäyte tutkittiin uudelleen. Hän sai kahden vuoden kilpailukiellon ja kaikki hänen tuloksensa aikavälillä 4.8.2012–3.8.2015 hylättiin takautuvasti. Toroh’ti oli mukana myös vuoden 2008 kesäolympialaisissa Pekingissä sijoittuen 11:nneksi. MM-kilpailuista Toroh’ti on saavuttanut pronssia vuodelta 2011 Pariisista ja EM-kilpailuista hopeaa vuodelta 2009 Bukarestistä. Toroh’tin valmentajina toimivat Valeri Nikulin ja Mihail Matsoha. == Lähteet == Luokka:Ukrainalaiset painonnostajat Luokka:Dopingrikkomuksesta tuomitut ukrainalaiset Luokka:Dopingrikkomuksesta tuomitut painonnostajat Luokka:Vuonna 1986 syntyneet Luokka:Elävät henkilöt
Carolin Schäfer

Carolin Schäfer (s. 5. joulukuuta 1991 Bad Wildungen) on saksalainen yleisurheilun moniottelija. 178 senttimetriä pitkä ja 65 kilogrammaa painava Schäfer edustaa LG Eintracht Frankfurtia. Aiemmin hän edusti TV Friedrichsteiniä. Hänen valmentajanaan toimii Jürgen Sammert.http://www.european- athletics.org/athletes/group=s/athlete=130187-schafer-carolin/index.html == Ura == Schäferillä on kolme mitalia nuorten arvokisoista. Vuonna 2008 hän saavutti kultaa alle 20-vuotiaiden MM-kilpailuista, vuonna 2007 hopeaa alle 18-vuotiaiden MM-kilpailuista ja vuonna 2009 kultaa alle 20-vuotiaiden EM- kilpailuista. Schäfer sijoittui EM-kilpailuissa kymmenenneksi Helsingissä 2012 ja neljänneksi Zürichissä 2014 silloisella ennätystuloksellaan 6395 pistettä. Pekingin MM-kilpailuissa 2015 hän keskeytti. Rio de Janeiron olympialaisissa 2016 hän sijoittui viidenneksi pistein 6540. Hän saavutti Lontoon MM- kilpailuissa 2017 hopeaa tuloksella 6696 pistettä. Berliinin EM-kilpailuissa 2018 hän sai pronssia pistein 6602. Vuodelle 2021 siirretyissä Tokion olympialaisissa hän sijoittui seitsemänneksi. Münchenin EM-kilpailuissa 2022 hän sijoittui kuudenneksi. Hän keskeytti seitsenottelun Budapestin MM- kilpailuissa 2023. Viitattu 1.11.2020 == Muuta == Schäfer seurusteli lentopallon Bundesliigassa ja Saksan nuorisomaajoukkueossa pelanneen Dennis Hefterin kanssa.http://www.sueddeutsche.de/sport/leichtathletik-fuer- dennis-1.2504525 Hefter kuoli helmikuussa 2015 vain 21-vuotiaana jäätyään junan alle. == Henkilökohtaiset ennätykset == === Ulkona === Laji Tulos Paikka Päivä 200 metrin juoksu 23,27 Ratingen 24. kesäkuuta 2017 800 metrin juoksu 2.13,95 Ratingen 8. toukokuuta 2022 100 metrin aitajuoksu 13,07 Ratingen 24. kesäkuuta 2017 Korkeushyppy 186 cm Götzis Lontoo 27. toukokuuta 2017 5\. elokuuta 2017 Pituushyppy 657 cm Götzis 28. toukokuuta 2017 Kuulantyöntö 14,84 m Lontoo 5. elokuuta 2017 Keihäänheitto 54,10 m Tokio 5. elokuuta 2021 Seitsenottelu 6836 Götzis 28. toukokuuta 2017 === Sisällä === Laji Tulos Paikka Päivä 60 metrin aitajuoksu 8,35 Sindelfingen 5. helmikuuta 2023 800 metrin juoksu 2.16,61 Kalbach-Riedberg 5. helmikuuta 2014 Korkeushyppy 180 cm Karlsruhe 22. helmikuuta 2015 Pituushyppy 612 cm Frankfurt 22. tammikuuta 2017 Kuulantyöntö 14,24 m Frankfurt 17. tammikuuta 2016 Viisiottelu 4098 Hampuri 1. helmikuuta 2009 == Lähteet == Luokka:Saksalaiset yleisurheilun moniottelijat Luokka:Vuonna 1991 syntyneet Luokka:Elävät henkilöt
Tapahtumien riippuvuus

Tapahtumien riippuvuus on todennäköisyyslaskennassa peruskäsite, jossa saman satunnaisilmiön perusjoukossa \Omega kahden tapahtuman todennäköisyydet riippuvat toisistaan. Näiden todennäköisyydet tulee määrittää käyttäen ehdollista todennäköisyyttä. Mikäli tapahtumien todennäköisyydeksi tulee sama tulos kuin ilman ehdollista todennäköisyyttä, ovat tapahtumat riippumattomia. Riippumattomuutta voidaan merkitä käyttämällä merkkiä \perp . == Riippuvuus == Riippuvien tapahtumien todennäköisyyksiin käytetään ehdollista todennäköisyyden käsitettä. Riippuvuuden määrä on usein tuntematon, joten se huomioidaan laskemalla erikseen riippuvien tapahtumien todennäköisyydet, jolloin yhteisestä todennäköisyydestä tulee :P(A \text{ ja } B)=P(A \cap B)=P(A)\cdot P(B|A) = P(A|B)\cdot P(B). (riippuvien tapahtumien kertolaskusääntö) Kaksi jälkimmäistä laskutapaa voidaan käyttää toistensa vaihtoehtoina. === Usean riippuvan tapahtuman todennäköisyys === Kun tarkastellaan kolmea tapahtumaa, jotka riippuvat toisistaan, voidaan laskea yhteinen todennäköisyys :P(A \cap B \cap C)=P(A)\cdot P(B|A)\cdot P(C|A \cap B), mikäli molemmat ehdolliset todennäköisyydet ovat olemassa. Useammassa tapahtumassa ehdollisia todennäköisyyksiä tulee huomioida enemmän. Jos tapahtumat ovat A_1, A_2, ... , A_n, saadaan :P(A_1 \cap A_2 \cap ... \cap A_n)=P(A_1) \cdot P(A_2|A_1) \cdot\cdot\cdot P(A_n|A_1 \cap ...\cap A_{n-1}). == Riippumattomuus == === Määritelmä: kaksi riippumatonta tapahtumaa === Kaksi tapahtumaa A ja B ovat riippumattomia eli A \perp B, jos ja vain jos ne toteuttavat todennäköisyyden kertolaskusäännön :P(A \text{ ja } B)=P(A \cap B)=P(A)\cdot P(B). (riippumattomien tapahtumien kertolaskusääntö) Riippumattomassa tapauksessa ehdolliset todennäköisyydet ovat samat kuin yksittäiset todennäköisyydet (vertaa riippuvat tapaukset) eli :P(A|B)=P(A) ja :P(B|A)=P(B). === Vastatapahtumien riippumattomuus === Jos tapahtumat A ja B ovat riippumattomia, niin silloin ovat myös \bar A \perp B, A \perp \bar B sekä \bar A \perp \bar B riippumattomia, missä viivalla merkityt ovat tapahtumien vastatapahtumat. === Kolmen tapahtuman riippumattomuus === Tapahtumat A, B ja C voivat olla pareittain riippumattomat. Tämä ei tee kaikkia kolmea tapahtumaa keskenään riippumattomiksi, vaan myös kolmen tapauksen todennäköisyyksien tulo on oltava tapahtumista riippumaton. Kolmen tapahtuman riippumattomuuteen vaaditaankin neljä ehtoa: :A \perp B \Leftrightarrow P(A \cap B)=P(A)P(B) :A \perp C \Leftrightarrow P(A \cap C)=P(A)P(C) :B \perp C \Leftrightarrow P(B \cap C)=P(B)P(C) :P(A \cap B \cap C)=P(A)P(B)P(C) Riippumattomuus toteutuu vastavasti useammalle tapahtumalle. === Usean riippumattoman tapahtuman todennäköisyys === Kolmen riippumattoman tapahtuman yhteinen todennäköisyys on :P(A \cap B \cap C)=P(A)\cdot P(B)\cdot P(C), ja usean riippumattomien tapahtumien A_1, A_2, ... , A_n yhteinen todennäköisyys on :P(A_1 \cap A_2 \cap ... \cap A_n)=P(A_1) \cdot P(A_2) \cdot\cdot\cdot P(A_n). == Lähteet == Luokka:Todennäköisyyslaskenta
Olavi Huhtala (yritysjohtaja)

Olavi Huhtala on suomalainen yritysjohtaja, joka on ollut SSAB Europen toimitusjohtaja syyskuusta 2014 alkaen. Hän on toiminut aiemmin Rautaruukin toimitusjohtajana. == Lähteet == Luokka:Suomalaiset yritysjohtajat Luokka:Elävät henkilöt Luokka:Syntymävuosi puuttuu
Batinan tasanko

Batinan tasanko (, al-Batina) on Omanin sulttaanikunnan pohjoisosissa ja pieneltä osin Yhdistyneiden arabiemiirikuntien koillisosassa, Omaninlahden ja Hajarvuoriston välissä sijaitseva rannikkotasanko, joka on Omanin tärkein maataloustuotannon alue. Tasangon pituus on noin 400 kilometriä ja leveys 10–50 kilometriä. Toinen määrittely katsoo tasangon alkavaksi luoteessa Omanin ja Arabiemiraattien rajaseudulta (Shināṣ) ja päättyvän idässä jo Seebiin. Tällöin tasangon leveys on 15-45 kilometriä, ja pituus noin 240 kilometriä. Jälkimmäinen määrittely lähtee Omanin hallinnollisesta aluejaosta, eikä luonnonmaantieteellisistä olosuhteista, joiden mukaan Batinan tasanko jatkuu esimerkiksi itäpäässään Omanin pääkaupunkiseudulla samalla kaventuen. On myös yhdisteleviä kuvauksia, joissa Batinan rannikkotasangon pituudeksi voidaan mainita esimerkiksi 320 kilometriä. Omanin aluehallinnon ylemmän tason hallinnollisista alueista eli kuvernoraateista Batinan tasangolla sijaitsevat ainakin osittain al-Batinan pohjoinen kuvernoraatti, al-Batinan eteläinen kuvernoraatti ja Masqat. Al-Batinan pohjoinen ja eteläinen kuvernoraatti muodostettiin lokakuussa 2011 jakamalla aiempi al-Batinan kuvernoraatti kahtia. Joissain tasankoa käsittelevissä tarkasteluissa määrittely pohjautuu tähän al-Batinan kuvernoraatin tai sen seuraajien hallinnolliseen alueeseen (esimerkiksi Britannica-tietosanakirja). == Lähteet == == Aiheesta muualla == *Mark McGinley (editor), 2014: Gulf of Oman desert and semi-desert (eoearth.org) *Marty Matlock, 2007: Water profile of Oman (eoearth.org) *C.E. Weyhenmeyer, et al, 2002: Isotope study of moisture sources, recharge areas, and groundwater flow paths within the eastern Batinah coastal plain, Sultanate of Oman (Water Resources Research, Vol. 38, Issue 10, Oct. 2002, pp. 2-1–2-22) * Gordon Stanger, 1985: Coastal salinization: A case history from Oman (Abstrakti: Agricultural Water Management, Vol.9, issue 4, March 1985, pp. 269–286) Luokka:Omanin maantiede Luokka:Tasangot
Heroes & Generals

Heroes & Generals (myös Heroes and Generals, lyhyesti H & G) on tanskalaisen Reto-Moton kehittämä ja julkaisema strateginen ensimmäisen persoonan ammuntapeli, joka sijoittuu toiseen maailmansotaan. Peli on ladattavissa ilmaiseksi Steam-pelikaupasta. Pelissä ei ole lainkaan yksinpelimahdollisuutta 36 pelaajan moninpelin lisäksi. Alun perin pelissä kuitenkin oli yksin pelattava First Blood -niminen tutoriaalitehtävä, jossa oli mahdollista kokeilla erilaisia aseita ja tarvikkeita tekoälysotilaita vastaan. Tämä kuitenkin poistui syyskuussa 2016 julkaistussa Garman-päivityksessä. Heroes & Generalsin musiikin on säveltänyt Jesper Kyd, joka tunnetaan Assassin’s Creed- ja Hitman-pelisarjojen musiikin säveltämisestä. Alun perin Heroes & Generalsissa oli kaksi pelattavaa maata: Yhdysvallat ja Natsi-Saksa. Helmikuussa 2015 julkaistun Timoshenko-päivityksen yhteydessä kolmanneksi maaksi tuli Neuvostoliitto. Heroes and Generalsissa voi pelata useantyyppisillä hahmoilla. Hahmoluokkia ovat tiedustelijat (recon), jalkaväki (infantry), taistelulentäjät (fighter pilot), maahanlaskujoukot (paratrooper), panssarivaunun kuljettajat (tank crewman) ja kenraalit (general). Peliä pelaamalla ja suorittamalla erilaisia haasteita pelaaja ansaitsee mitaleita, joilla on mahdollista parantaa hahmon taitoja ja ominaisuuksia, kuten aseenkäsittelyä, fyysistä kestävyyttä ja aselajikohtaisia taitoja. Peli julkaistiin virallisesti 23. syyskuuta 2016. == Lähteet == Luokka:Ensimmäisen persoonan ammuntapelit Luokka:Verkkomoninpelit Luokka:Windows-pelit Luokka:Ilmaispelit Luokka:Toiseen maailmansotaan sijoittuvat videopelit
Erkki Fredrikson

Erkki Fredrikson (s. 3. huhtikuuta 1947 Jyväskylä) on Keski-Suomen museon entinen intendentti ja amanuenssi sekä tietokirjailija, joka tunnetaan keskisuomalaisen kulttuurihistorian, tapa- ja tyylihistorian, ruokakulttuurin ja taiteen syvällisenä tuntijana. Hän toimi Keski-Suomen museossa ensin amanuenssina vuodesta 1979 ja sitten intendenttinä vuodesta 1997, kunnes jäi eläkkeelle vapunpäivänä 2015. Monet Fredriksonin näyttelyt ovat saaneet kansainvälisesti huomiota. Hänen näyttelyjulkaisujaan on julkaistu 17 kielellä.Erkki Fredrikson, kirjailija; Kirjaseuranta == Kirjoja == * == Lähteet == Luokka:Suomalaiset tietokirjailijat Luokka:Vuonna 1947 syntyneet Luokka:Elävät henkilöt